

# Република Србија

**Аутономна Покрајина Војводина**

**Општина Бачка Паланка**

**Општинска управа Општине Бачка Паланка**

**Одељење за финансије и буџет  
Број: IV-02-4-1/2023-45/1**

**Дана: 21.фебруар 2023.године**

**БАЧКА ПАЛАНКА**

**Краља Петра I бр. 16**

**Телефон: 021/210-1192, Фаx: 021/6045-587**

На основу члана 2. тачка 58в, члана 35. тачка 7, члана 37. тачка 3, члана 40. тачка 7 и члана 79. тачка 1 Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021,138/2022 i 118/2021 - др.закон), Одељење за финансије и буџет, Општинске управе Бачка Паланка, доноси

ПЛАН

ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА ОПШТИНЕ БАЧКА ПАЛАНКА ЗА 2024. ГОДИНУ

У поступку припреме и доношења буџета општине Бачка Паланка за 2024.годину, са пројекцијама за 2025. и 2026.годину наставља се процес унапређења програмског модела буџета кроз увођење родно одговорног буџетирања у буџетски процес.

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. Општина Бачка Паланка посвећена је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

Планом поступног увођења родно одговорног буџетирања за кориснике буџетских средстава општине Бачка Паланка за 2023. годину (у даљем тексту: План), поступно се уводи родно одговорно буџетирање код корисника буџетских средстава општине Бачка Паланка: Општинска управа Бачка Паланка, путем дефинисања родне компоненте, односно родних циљева и индикатора у оквиру два програма.

На основу родне анализе, корисници буџетских средстава треба да формулишу своје родно одговорне циљеве и индикаторе који адекватно мере допринос циља унапређењу равноправности између жена и мушкараца/девојчица и дечака, а сви индикатори који се односе на лица морају бити разврстани по полу.

1. Увођење родно одговорног буџетирања у поступку припреме и доношења буџета за 2024. годину, утврђује се према Плану приказаном следећом табелом:

|  |  |  |
| --- | --- | --- |
| **Редни**  **број** | **НАЗИВ БУЏЕТСКОГ КОРИСНИКА** | **НАЗИВ ПРОГРАМА**  **(*евентуално и програмских активности*)** |
| 1. | Општинска управа Бачка Паланка | Програм 3 – Локални економски развој |
| Програм 14 – Развој спорта и омладине |
|  |
|  |

У поступку припреме и доношења буџета за 2024.годину буџетски корисници буџетских средстава који су први пут укључени у процес родно одговорног буџетирања овим планом.

|  |  |  |
| --- | --- | --- |
| **Редни**  **број** | **НАЗИВ БУЏЕТСКОГ КОРИСНИКА** | **НАЗИВ ПРОГРАМА**  **(*евентуално и програмских активности*)** |
| 1. | Скупштина општине Бачка Паланка | Програм 16 – Политички систем локалне самоуправе |
|  |

Овај план утврђује се као минималан у смислу обухвата буџетских корисника и програма код којих се уводи родна компонента. Следствено томе ће у предлогу финансијског плана опредељеног буџетског корисника (а затим и у Одлуци о буџету за 2024. годину), бити дефинисан најмање један родни циљ у оквиру сваког од Планом опредељених програма било на нивоу програма или програмске активности, уз настојање да се уродњавање примени на оба нивоа (као и додавањем у оквиру дефинисаних пројеката, уколико је применљиво). Такође, уз сваки дефинисани родни циљ, обавезно је дефинисање најмање једног родног индикатора – показатеља за праћење постизања односног циља програма и/или програмске активности (и пројекта).

Бројеви и називи програма/ПА из овог плана, могу се мењати само у смислу усклађивања са бројевима и називима сходно програмима и програмским активностима локалне самоуправе утврђеним за 2024. годину.

У постављању уродњених циљева и показатеља, буџетски корисник користи релевантне локалне стратешке и планске документе, а посебно акциони план за родну равноправност општине (*Локални акциони план за унапређење родне равноправноссти на територији Општине Бачка Паланка за период 2023-2026.година)* и руководи се приступом родне равноправности садржаним у националним секторским или хоризонталним документима, као што је Национална стратегија за родну равноправност за период од 2021. до 2030. године са припадајућим Акционим планом.

1. Послови координације активности и подршке увођењу родно одговорног буџетирања спроводе се у оквиру рада радне групе/тима за програмско буџетирање општине.
2. Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/показатеље који се односе на лица тако да они буду разврстани по полу.
3. Овај план објављује се на интернет страници општине и доставља свим буџетским корисницима општине.

Руководилац одељења за финансије и буџет

Маја Пилиповић